Heidi Pelttariová

Heidi Marianne Pelttariová (* 2. august 1985, Tampere, Fínsko) je bývalá fínska hokejistka, hrajúca na poste obrankyne. Bola členkou fínskej reprezentácie a klubu Ilves Tampere.

 Kariéra 
Svoju hokejovú kariéru začala v meste Ylöjärvi. Na majstrovstvách sveta 2005 a ZOH 2006 bola členkou kádra fínskej reprezentácie, ktorá v obidvoch prípadoch prehrala v zápasoch o bronzovú medailu. S tímom Ilves Tampere, v ktorom začala hrať v roku 2001, získala v roku 2006 fínsky majstrovský titul. Okrem toho má na svojom konte aj dve strieborné medaily z domáceho šampionátu.

V jeseni v roku 2006 odišla študovať na University of Minnesota Duluth v Spojených štátoch, kde do roku 2009 hrala v rovnomennom hokejovom tíme, s ktorým v roku 2008 získala prvenstvo v univerzitnej súťaži NCAA.http://www.ncaa.com/history/default.aspx?id=87990 

Na MS 2007 sa Fínsku ušlo opäť len štvrté miesto. Bronzovú medailu získala Pelttariová na MS 2008http://www.iihf.com/channels/iihf-world-womens-championship/statistics.htmlhttp://stats.iihf.com/Hydra/138/IHW1380FIN_83_6_0.pdf a 2009 a na ZOH 2010. Majstrovstiev sveta 2011, na ktorých Fínsko získalo ďalšiu bronzovú medailu, sa nezúčastnila.http://stats.iihf.com/Hydra/252/IHW2520FIN_33_2_0.pdf

V sezóne 2010/11 získala s tímom Ilves Tampere v konkurencii finálových súperov SKIF Nižný Novgorod, Aisulu Almaty a domáceho HC Lugano víťazstvo v Európskom pohári majstrov.http://www.iihf.com/fi/channels1011/ewcc/statistics.htmlhttp://stats.iihf.com/Hydra/268/IHW2680ILV_33_2_0.pdf

 Referencie 

 Zdroje 
 Ilves Tampere – ženy 
 Profil na stránkach ZOH 2006 v Turíne

Kategória:Fínske hokejistky
Kategória:Bronzoví olympijskí medailisti v ľadovom hokeji
Kategória:Fínski bronzoví olympijskí medailisti]
Kategória:Osobnosti z Tampere